CELEX: 32018R1472
Language: da
Date: 2018-09-28 00:00:00
Title: Kommissionens forordning (EU) 2018/1472 af 28. september 2018 om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår carminer (carminsyre, cochenille) (E 120) (EØS-relevant tekst.)

3.10.2018   
               
               
                  DA
               
               
                  Den Europæiske Unions Tidende
               
               
                  L 247/1
               
            
         KOMMISSIONENS FORORDNING (EU) 2018/1472
         af 28. september 2018
         om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår carminer (carminsyre, cochenille) (E 120)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og artikel 14, og
         ud fra følgende betragtninger:
         
                     (1)
                  
                  
                     I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
                  
               
                     (2)
                  
                  
                     Der er ved Kommissionens forordning (EU) nr. 231/2012 (2) fastsat specifikationer for fødevaretilsætningsstoffer, der er opført i bilag II og III til forordning (EF) nr. 1333/2008.
                  
               
                     (3)
                  
                  
                     Carminer (carminsyre, cochenille) (E 120) er et stof, der er godkendt som farvestof i forskellige fødevarer, jf. bilag II til forordning (EF) nr. 1333/2008.
                  
               
                     (4)
                  
                  
                     Artikel 32, stk. 1, i forordning (EF) nr. 1333/2008 foreskriver, at de fødevaretilsætningsstoffer, det var tilladt at anvende før den 20. januar 2009, skal underkastes en ny risikovurdering, der foretages af Den Europæiske Fødevaresikkerhedsautoritet (i det følgende benævnt »autoriteten«).
                  
               
                     (5)
                  
                  
                     Til det formål blev der iværksat et program for genevaluering af godkendte fødevaretilsætningsstoffer i Kommissionens forordning (EU) nr. 257/2010 (3), i henhold til hvilket genevalueringen af farvestoffer skulle være afsluttet senest den 31. december 2015.
                  
               
                     (6)
                  
                  
                     Den 18. november 2015 afgav autoriteten en videnskabelig udtalelse om genevalueringen af carminer (carminsyre, cochenille) (E 120) som fødevaretilsætningsstof (4). Autoriteten konkluderede, at det foreliggende datasæt ikke gav nogen begrundelse for at revidere det acceptable daglige indtag (i det følgende benævnt »ADI'en«) for E 120, og at de mere præcise skøn over eksponeringen lå under ADI'en for alle befolkningsgrupper. Dog anbefalede autoriteten at revidere det nuværende navn, »carminer (carminsyre, cochenille)«, således at det afspejler anvendelsen af materialet som fødevaretilsætningsstof mere præcist, og opdatere specifikationerne med hensyn til den procentandel af materialet, der ikke tages hensyn til, maksimalgrænseværdierne for toksiske elementer og tilstedeværelsen af proteinforbindelser.
                  
               
                     (7)
                  
                  
                     I henhold til artikel 10, stk. 3, i forordning (EF) nr. 1333/2008 foretages ændringer af EU-listen over godkendte fødevaretilsætningsstoffer i overensstemmelse med den procedure, der er omhandlet i Europa-Parlamentets og Rådets forordning (EF) nr. 1331/2008 (5).
                  
               
                     (8)
                  
                  
                     I henhold til artikel 3, stk. 1, i forordning (EF) nr. 1331/2008 kan EU-listen over fødevaretilsætningsstoffer opdateres på Kommissionens initiativ eller som følge af en ansøgning.
                  
               
                     (9)
                  
                  
                     Bilag II til forordning (EF) nr. 1333/2008 og bilaget til forordning (EU) nr. 231/2012 bør derfor ændres.
                  
               
                     (10)
                  
                  
                     Der bør gå en rimelig tid, før ændringerne finder anvendelse, således at fødevarevirksomhedslederne har mulighed for at opfylde de nye krav, der er fastsat i denne forordning.
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I bilag II til forordning (EF) nr. 1333/2008 affattes »E 120 Carminer (carminsyre, cochenille)«, når som helst stoffet er omhandlet, som »E 120 Carminsyre (carmin)«.
         
         
            Artikel 2
            Bilaget til forordning (EU) nr. 231/2012 ændres som angivet i bilaget til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 23. oktober 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. september 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 354 af 31.12.2008, s. 16.
         
            (2)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
         
            (3)  Kommissionens forordning (EU) nr. 257/2010 af 25. marts 2010 om iværksættelse af et program for genevaluering af godkendte fødevaretilsætningsstoffer i henhold til Europa-Parlamentets og Rådets forordning (EF) nr. 1333/2008 om fødevaretilsætningsstoffer (EUT L 80 af 26.3.2010, s. 19).
         
            (4)  EFSA Journal 2015; 13(11):4288.
         
            (5)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
      
      
         
            BILAG
            I bilaget til forordning (EU) nr. 231/2012 affattes oplysningerne vedrørende »E 120 Carminer (carminsyre, cochenille)« således:
            
               
                           »E 120 CARMINSYRE (CARMIN)
                           
                        
                     
                           
                              Synonymer
                           
                        
                        
                           CI Natural Red 4
                        
                     
                           
                              Definition
                           
                        
                        
                           Carminsyre fremstilles ud fra vandige, vandige alkoholiske eller alkoholiske ekstrakter af cochenille, der består af tørrede hunner af insektarten Dactylopius coccus Costa.
                           Carminer er aluminiumlakker af carminsyre, som menes at bestå af en blanding af aluminium og carminsyre i molforholdet 1:2.
                           Det farvende princip er carminsyre. Der kan desuden være mindre mængder af dens aminerede form, 4-aminocarminsyre, til stede.
                           I handelsvaren kan det farvende princip carminsyre være til stede sammen med ammonium-, calcium-, kalium- og/eller natriumkationer, og der kan være overskud af disse kationer. Handelsvaren kan desuden indeholde proteinmateriale fra kildeinsektet.
                        
                     
                           Colour Index-nummer
                        
                        
                           75470
                        
                     
                           Einecs-nummer
                        
                        
                           Carminsyre: 215-023-3; carminer: 215-724-4
                        
                     
                           Kemisk navn
                        
                        
                           7-β-D-Glucopyranosyl-3,5,6,8-tetrahydroxy-1-methyl-9,10-dioxoanthracen-2-carboxylsyre (carminsyre); carmin er det hydratiserede aluminiumchelat af denne syre
                        
                     
                           Kemisk formel
                        
                        
                           C22H20O13 (carminsyre)
                        
                     
                           Molekylvægt
                        
                        
                           492,39 (carminsyre)
                        
                     
                           Indhold
                        
                        
                           Indeholder mindst 90 % carminsyre; chelater indeholder mindst 50 % carminsyre
                        
                     
                           
                              Beskrivelse
                           
                        
                        
                           Rødt til mørkerødt, smuldrende, fast stof eller pulver
                        
                     
                           
                              Identifikation
                           
                        
                        
                            
                        
                     
                           Spektrometri
                        
                        
                           Carminsyre:
                           
                                        
                                    
                                    
                                       Maksimum ved ca. 518 nm i vandig ammoniakalsk opløsning
                                    
                                 
                                        
                                    
                                    
                                       Maksimum ved ca. 494 nm i fortyndet saltsur opløsning
                                    
                                 
                                        
                                    
                                    
                                       E 1 %/1 cm 139 ved toppe omkring ca. 494 nm i fortyndet saltsyre
                                    
                                 4-Aminocarminsyre:
                           
                                        
                                    
                                    
                                       Maksimum ved 535 nm i vandig ammoniakalsk opløsning
                                    
                                 
                                        
                                    
                                    
                                       Maksimum ved 530 nm i fortyndet saltsur opløsning
                                    
                                 
                                        
                                    
                                    
                                       E 1 %/1 cm 260 ved toppe omkring ca. 535 nm i vandig ammoniakalsk opløsning, pH 9,5
                                    
                                 I handelsvaren kan carminsyren differentieres fra dens amin ved HPLC
                        
                     
                           
                              Renhed
                           
                        
                        
                            
                        
                     
                           Opløsningsmiddelrester
                        
                        
                           Ethanol:
                           Methanol:
                        
                        
                           Ikke over 150 mg/kg
                           Ikke over 50 mg/kg
                        
                     
                           Aske i alt
                        
                        
                           Carminsyre:
                           Carmin
                        
                        
                           Ikke over 5 %
                           Ikke over 12 %
                        
                     
                           Protein (N × 6,25)
                        
                        
                           Carminsyre:
                           Carmin:
                        
                        
                           Ikke over 2,2 %
                           Ikke over 25 %
                        
                     
                           4-Aminocarminsyre:
                        
                        
                           Ikke over 3 % i forhold til carminsyre
                        
                     
                           Uopløselig i fortyndet ammoniak
                        
                        
                           Carmin: Ikke over 1 %
                        
                     
                           Arsen
                        
                        
                           Ikke over 1 mg/kg
                        
                     
                           Bly
                        
                        
                           Ikke over 1,5 mg/kg
                        
                     
                           Kviksølv
                        
                        
                           Ikke over 0,5 mg/kg
                        
                     
                           Cadmium
                        
                        
                           Ikke over 0,1 mg/kg
                        
                     
                           
                              Mikrobiologiske kriterier
                           
                        
                        
                            
                        
                     
                           
                              Salmonella spp.
                        
                        
                           Ingen i 10 g
                        
                     
                  
                     Det er tilladt at anvende aluminiumlakker af dette farvestof.
                  «